OzLabs/hebrew-wiki-articles huggingface dataset:
גביע דייוויס 1907

אתגר הטניס הבינלאומי 1907 (באנגלית: 1907 International Lawn Tennis Challenge) הייתה התחרות השביעית במניין של מה שנודע היום כ"גביע דייוויס".

מחזיקי הגביע היו הבריטים והם אירחו את התחרות. לתחרות נרשמו ארצות הברית וקבוצה משותפת של אוסטרליה-ניו זילנד (אוסטרלאסיה). המשחק בין הקבוצות נערך בווימבלדון ב-13-16 ביולי. האמריקאים הפסידו עם התוצאה 3:2.

משחק על התואר נערך ב-20-24 ביולי בווימבלדון. הנבחרת הבריטית לא כללה את האחים דוהרטי שהובילו את הקבוצה ל-4 ניצחונות ברציפות. השנה הרכב הנבחרת היה זהה להרכב שהתמודד בתחרות הראשונה בשנת 1900. הבריטים הפסידו עם תוצאה 3:2.

==משחק הגמר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" | בריטניה 2
! colspan="2" align="center" | וימבלדון, בריטניה 20-24 ביולי 1907 דשא 
! colspan="4" align="center" אוסטרלאסיה 3
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1 
| || ארתור גור || 5 || 1 ||5 || || 
|-
|נורמן ברוקס ||7 ||6||7 || || 
|-bgcolor= #EAE3D8
! rowspan="2"| 2
| || הרברט רופר-ברט ||6 ||4 ||3 || 5 || 
|- bgcolor= #EAE3D8 
| טוני וילדינג ||1 ||6 ||6 || 7 || 
|-
! rowspan="2"| 3
| || ארתור גור/הרברט רופר-ברט||3 ||4 ||7|| 6 ||13
|- 
| נורמן ברוקס/טוני וילדינג||6 ||6||5||2 || 11 
|-bgcolor= #EAE3D8
! rowspan="2"| 4
| || ארתור גור ||3 || 6 ||7 || 6 || 
|- bgcolor= #EAE3D8 
|טוני וילדינג || 6 || 3 ||5 || 2 || 
|-
! rowspan="2"| 5
| || הרברט רופר-ברט ||2 || 0|| 3 || || 
|- 
|נורמן ברוקס || 6 ||6 ||6|| || 
|}

==קישורים חיצוניים==
* [http://www.daviscup.com/en/draws-results/tie/details.aspx?tieId=10000594 נתונים על התחרות]

דייוויס
1907
קטגוריה:משחקי גמר בגביע דייוויס בלונדון
ההצגה הצמודה

באלגברה מופשטת, ההצגה הצמודה (באנגלית: Adjoint Representation) מתייחסת לשני מושגים הקשורים זה לזה: ההצגה הצמודה של חבורת לי וההצגה הצמודה של אלגברת לי.

== ההצגה הצמודה של חבורת לי ==

תהי <math>G</math> חבורת לי. כל איבר <math>A \in G</math> משרה אוטומורפיזם פנימי
: <math>\operatorname{Inn}_A(B)=ABA^{-1}</math>
(זו למעשה הצמדה בתורת החבורות). ההעתקה
: <math>\operatorname{Inn} : G \to \operatorname{Aut}(G) \ , \quad A \mapsto \operatorname{Inn}_A </math>
היא בעצם הומומורפיזם מ-<math>G</math> לחבורת האוטומורפיזמים על <math>G</math>.

לפי פונקציית קורי אפשר להסתכל על Inn כהומומורפיזם בשני ארגומנטים
: <math>G \times G \ni (A,B) \longmapsto \operatorname{Inn}_A(B) = ABA^{-1}</math>
גזירה של העתקה זו ביחס לארגומנט השני מגדיר העתקה חדשה
: <math>\operatorname{Ad} : G \to \operatorname{Aut}(\mathfrak{g}) = \mathbf{GL}(\mathfrak{g}) \ , \quad A \mapsto \operatorname{Ad}_A </math>
מהחבורה <math>G</math> לחבורת האוטומורפיזמים של <math>\mathfrak{g} = \operatorname{Lie}G</math> (אלגברת לי של <math>G</math>) שנתונה על ידי
: <math>\operatorname{Ad}_A(b) = AbA^{-1}</math> לכל <math>b \in \mathfrak{g}</math>.

נשים לב שאלגברת לי <math>\mathfrak{g} = \operatorname{Lie}G</math> היא מרחב וקטורי. אזי ההעתקה <math>\operatorname{Ad}: G \to \mathbf{GL}(\operatorname{Lie}G)</math> היא הצגה ליניארית של <math>G</math> ונקראת ההצגה הצמודה של <math>G</math>.

== ההצגה צמודה של אלגברת לי ==

ההצגה הצמודה של אלגברת לי <math>L</math> היא הפונקציה המתאימה לכל איבר <math>x</math> באלגברה את האנדומורפיזם של <math>L</math> המתקבל על ידי כפל משמאל באיבר. זוהי הצגה ליניארית של האלגברה, שיש לה תפקיד מרכזי בתורה של אלגברות לי.

===הגדרה===

תהי <math>L</math> אלגברת לי. לכל <math>x \in L</math>, ההצגה הצמודה של <math>x</math> הוא העתקה <math>\operatorname{ad}_x :L \rightarrow L</math> המוגדרת על ידי <math>\operatorname{ad}_x(y)=[x,y]</math>.

העתקת הצמוד היא העתקה <math>\operatorname{ad}: L \rightarrow \mathfrak{gl}(L)</math> מהאלגברה אל אלגברת האנדומורפיזמים, הנתונה על ידי <math>\operatorname{ad}(x)=\operatorname{ad}_x</math>.

===תכונות===

* <math>\operatorname{ad}</math> היא העתקה ליניארית.

* הגרעין של העתקת הצמוד הוא המרכז של האלגברה.

* התמונה של העתקת הצמוד נמצאת בתוך מרחב הנגזרות (כלומר, כל ייצוג מצמיד הוא נגזרת, ובפרט מקיים את כלל לייבניץ).

* כאשר האלגברה פשוטה למחצה, ההעתקה היא חד חד ערכית ולכן מהווה שיכון לתוך <math>\mathfrak{gl}(L)</math>.

* העתקת הצמוד היא הומומורפיזם של אלגברות לי, כלומר מתקיים <math>\,[\operatorname{ad}_x,\operatorname{ad}_y]=\operatorname{ad}_{[x,y]}</math>.

* משפט אנגל מקשר בין הנילפוטנטיות של איברי <math>L</math> לאיברי <math>\operatorname{ad}(L)</math>, וקובע כי אלגברת לי היא נילפוטנטית אם ורק אם כל איברי <math>\operatorname{ad}(L)</math> נילפוטנטים.

== הקשר בין שתי ההצגות ==

==לקריאה נוספת==
<div class="mw-content-ltr">
* Introduction to Lie Algebras and Representation Theory,James Humphreys, p.8
</div>

== קישורים חיצוניים ==
* 

* ד"ר צחי אבנור, [https://web.archive.org/web/20160303193746/https://www.tau.ac.il/~itzhakevenor/Adjoint.pdf סיכום מקוצר של ההצגה הצמודה] דרך ארכיון האינטרנט

קטגוריה:אלגבראות לי
פאבל רוטמיסטרוב

פאבל אלכסייביץ' רוטמיסטרוב (ברוסית: Павел Алексеевич Ротмистров; 6 ביולי 1901 - 6 באפריל 1982) היה ממפקדי השריון הבכירים של הצבא האדום, התפרסם בהשתתפותו בקרב קורסק.

==קריירה מוקדמת==
ב-1919 התגייס לצבא האדום. הוא השתתף במלחמת האזרחים ברוסיה, בדיכוי מרד קרונשטאדט ובמלחמה הפולנית -סובייטית.

ב-1928 החל ללמוד באקדמיה הצבאית על שם פרונזה במוסקבה. בשנים 1937–1940 שימש כמורה באקדמיה הצבאית הגבוהה במוסקבה. במאי 1941 מונה לראש מטה הקורפוס הממוכן ה-3.

==מלחמת העולם השנייה==
רוסטמירוב השתתף במבצע אורנוס שבו כותרה הארמייה השישית של הוורמאכט בקרב סטלינגרד.

ב-22 בפברואר 1943 התמנה למפקד ארמיית המשמר המשוריינת החמישית שהייתה כפופה לחזית הערבה בפיקודו של איבן קונייב.

===קרב קורסק===

ב-5 ביולי 1943 פתחו הגרמנים בהתקפה אדירה על המבלט הרוסי שבמרכזו העיר קורסק שמטרתה לכתר בתנועת מלקחיים את הכוח הסובייטי שם. הסובייטים ידעו על ההתקפה עיבו את מערך ההגנה וריכזו כוחות רבים במבלט. הגרמנים היו מצוידים בטנקי טיגר שעלו בטיבם על טנקי ה-T-34 הסובייטים מבחינת מיגון וכוח אש אך יותר מסורבלים מהם.

רוטמיסטוב היה עם הארמייה שלו ככוח עתודה, 350 ק"מ מזרחית למבלט קורסק. התקדמות הגרמנים הייתה איטית. מדרום תקף גנרל הרמן הות והתקרב לעיירה פרוחורובקה.

ב-6 ביולי 1943 טלפן סטלין לרוטמיסטרוב והורה לו לנוע לעבר פרוחורובקה. לא היו אמצעי שינוע והארמייה החלה במסע על שרשראות לעבר החזית לשם הגיעה ב-10 ביולי 1943. היו בה 826 רכבים משוריינים בעיקר טנקי T-34 ו-T-70 וכן תותחים מתנייעים. מולם היו 500 טנקי טיגר.

ב-12 ביולי 1943 החל ליד פרוחורובקה קרב השריון הגדול בהיסטוריה. הטנקים היו כה צמודים עד ששני הצדדים נאלצו להפסיק את ירי התותחים והסיוע האווירי. טנקי ה-T-34 נאלצו להתקרב במהירות לטנקי הטייגר ולתקוף אותם בנקודות התורפה בצדדים ומאחור. כשאזלה תחמושתם הם יצאו מהטנקים ותקפו ברימונים ובפצצות תבערה. הקטל היה איום, רוסטמיסטוב איבד מחצית מכוחו אבל גם לגרמנים היו אבדות כבדות אך לא היו להם עתודות להמשך הקרב. ב-13 ביולי 1943 הם ביטלו את המתקפה וב-15 ביולי 1943 חזרו לנקודת המוצא.

רוטמיסטרוב המשיך עם הארמייה שלו במבצע רומיאנצב שבו נכבשו בלגורוד וחרקוב ובקרב דנייפר. ב-2 בפברואר 1944 הועלה לדרגת מרשל של כוחות השריון. במבצע בגרטיון נלחם על כיבוש מינסק אבל בגלל האבדות הרבות שהיו לו, הועבר מתפקידו ושוב לא פיקד על חיילים בקרב.

==לאחר המלחמה==
לאחר המלחמה התמנה למפקד הכוחות הסובייטים המשוריינים בגרמניה. לאחר מכן מונה לחבר בסובייט העליון ועוזר לשר ההגנה. ב-28 באפריל 1962 קיבל את דרגת מרשל כוחות השריון. בשנת 1968 פרש רוטמיסטרוב מהשירות, וב-6 באפריל 1982 מת בביתו שבמוסקבה.

==קישורים חיצוניים==

* 
* [http://ww2db.com/person_bio.php?person_id=818 פאבל רוטמיסטרוב], באתר world war II database

קטגוריה:אנשי הצבא האדום במלחמת העולם השנייה
קטגוריה:מפקדי גייסות בצבא האדום במלחמת העולם השנייה
קטגוריה:מפקדי ארמיות בצבא האדום במלחמת העולם השנייה
קטגוריה:אנשי הצבא האדום במלחמת האזרחים ברוסיה
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור סובורוב
קטגוריה:מקבלי עיטור קוטוזוב
קטגוריה:מקבלי עיטור הכוכב האדום
קטגוריה:מקבלי עיטור מהפכת אוקטובר
קטגוריה:אישים הקבורים בבית העלמין נובודוויצ'יה
קטגוריה:שריונאים סובייטים
קטגוריה:אנשי הצבא האדום בקרב סטלינגרד
קטגוריה:אנשי הצבא האדום בקרב קורסק
קטגוריה:סובייטים שנולדו ב-1901
קטגוריה:סובייטים שנפטרו ב-1982
פחיסות

מעגל ברדיוס a "נפחס" לאליפסה.
כדור בעל רדיוס a "נפחס" ל[[ספרואיד, אליפסואיד בעל שני צירים שווים.]]

פחיסות (אנגלית: Flattening או Oblateness) היא מדד לשוני של אליפסה מעיגול או של ספרואיד (אליפסואיד בעל שני צירים שווים) מכדור. הגודל מסומן לרוב באות f והוא מוגדר לפי:
:<math> f =\frac {a - b}{a}</math>
כאשר a הוא הציר הגדול של האליפסה (או ספרואיד) ו-b זה הציר הקטן. קיים קשר פשוט בין הפחיסות לבין אקסצנטריות של אליפסה או פני שטח הספרואיד:
:<math>f=1-(1-e)^{1/2}</math>

לפחיסות יש חשיבות גבוהה במדעים פלנטריים, מכיוון שכוכבי לכת החגים סביב עצמם נוטים להיות פחוסים.

גם כוכבים הסובבים במהירות על צירם יהיו פחוסים ויש מקרי פחיסות קיצוניים.

==פחיסות של כוכב לכת==
כוכב הלכת [[שבתאי, כפי שצולם על ידי טלסקופ החלל האבל. ניתן לראות בקלות שצורתו אינה כדורית, אלא פחוסה]]
במערכת השמש ניתן להבחין בכך שכוכבי לכת המסתובבים סביב צירם נוטים להיות פחוסים במידה מסוימת. בענקי הגזים הפחיסות ניכרת אפילו בתצפיות אסטרונומיות חובבניות. מקורה של אותה הפחיסות תוארה עוד על ידי אייזק ניוטון ב-1687 בספרו עקרונות מתמטיים של פילוסופיית הטבע. כוכב לכת בשלבי היווצרות אינו גוף צפיד, ולכן סיבובו הוא כסיבוב של זורם. נוצר מצב של שיווי משקל הידרוסטטי, כך שהכבידה העצמית של כוכב הלכת הנוצר שמסתובב מתאזנת עם הכוח הצנטריפוגלי. מידת הפחיסות תלויה רבות בהרכב וצפיפות של החומר ממנו מורכב כוכב הלכת.

==קשרים מתמטיים במדעים פלנטריים==
כוכב הלכת צדק בתצפית מכדור הארץ]]
על מנת לתאר את הקשר בין סיבוב עצמי של כוכב לכת לבין מידת הפחיסות שלו, מגדירים מספר גדלים פיזיקליים ומתמטיים. ניתן להגדיר מספר לאו (Love number) על ידי פחיסות ופקטור גיאודינמי:
: <math>h=\frac{qf}{2}</math>
כאשר h הוא מספר לאו ו- q הוא פקטור גאודינמי הנתון על ידי:
:<math>
q = \frac{\omega^{2} R_{e}^{3}}{GM}
</math>
כאשר <math>\omega</math> היא מהירות זוויתית של סיבוב עצמי, <math>R_{e}</math> רדיוס הפלנטה בקו המשווה, G קבוע ניוטון וM מסת כוכב הלכת.

מספר לאו מבטא את מידת קשיחותו של הגרם והתנגדותו לשינויים כתוצאה מפוטנציאלי הגאות. באמצעות מספר לאו ניתן לקשר בין הפחיסות לבין מומנט התמד פולרי מנורמל:
:<math>\frac{C}{MR_{e}^{2}}=\frac{2}{3}\left[1-\frac{2}{5}\left(\frac{5q}{2f}-1\right)^{1/2}\right]</math>

==ערכים במערכת השמש==

{| border="1" class="wikitable sortable"
|+ פחיסות של השמש וכוכבי לכת במערכת השמש
|-
! מיקום מהשמש!! שם !! פחיסות
|-
! 0
| השמש || 0.00005
|-
! 1
| כוכב חמה ||0.0000
|-
! 2
| נוגה || 0.0000
|-
! 3
| כדור הארץ|| 0.00335
|-
! 4
| מאדים || 0.00648
|-
! 5
| צדק || 0.06487
|-
! 6
| שבתאי || 0.09796
|-
! 7
| אורנוס || 0.02293
|-
! 8
| נפטון || 0.01708

|}

==ראו גם==
* מומנט כבידתי

==קישורים חיצוניים==
* 
<div class="mw-content-ltr">
* [http://arxiv.org/abs/1107.4043 Shapes and gravitational fields of rotating two-layer Maclaurin ellipsoids: Application to planets and satellites], Schubert, Anderson, Zhang, Kong, Helled
</div>

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מדעים פלנטריים
קטגוריה:טריגונומטריה
זוהר לבנסברג

זוהר לבנסברג-ירדן (נולדה ב-30 בנובמבר 1969) היא אלופת ישראל בשחייה בעבר. התמחתה בעיקר בסגנון חזה.

== ביוגרפיה ==
לבנסברג התאמנה בקבוצת הפועל גלבוע ומשנת 1985 התאמנה בקבוצת הפועל גליל עליון בהדרכתו של חנן גלעד.

===1984===
באליפות ישראל בשחייה שנערכה בווינגייט בסוף חודש אוגוסט 1984 זכתה לבנסברג במדליית ארד במשחה ל-100 מטר חזה, אחרי רותם פורת מהפועל בני שמעון (1:20.43 דקות) ונוגה ויזל (1:21.61 דקות).

===1985===
במסגרת תחרויות השחייה של המכביה השתים-עשרה שנערכו ביולי 1985 סיימה לבנסברג במקום רביעי במשחה ל-200 מטר חזה בתוצאה של 2:51.29 דקות, לאחר שלוש השחייניות האמריקאיות.
====אלופת ישראל====
באליפות ישראל בשחייה שנערכה בווינגייט באוגוסט אותה שנה היא זכתה ב-3 מדליות, 2 זהב ו-1 ארד. מדליות זהב, במשחה ל-100 מטר חזה בתוצאה של 1:20.89 דקות, לפני רותם פורת (1:20.92 דקות) וענת אסף מהפועל עמק הירדן (1:21.88 דקות) ובמשחה ל-200 מטר חזה בתוצאה של 2:53.43 דקות, לפני נוגה ויזל ואירית אפרתי. מדליית ארד, במשחה ל-200 מטר מעורב אישי בתוצאה של 2:38.08 דקות, אחרי נוגה ויזל (2:33.88 דקות) ועירית גלוסקינוס מהפועל ימק"א ירושלים (2:33.91 דקות).

===1986===
באליפות ישראל בשחייה (בריכת 25 מטר) שנערכה בנהריה בפברואר 1986 זכתה לבנסברג ב-3 מדליות, 2 זהב ו-1 כסף. מדליות זהב, במשחה ל-100 מטר חזה בתוצאה של 1:18.59 דקות, לפני ענת אסף (1:19.32 דקות) ובמשחה ל-200 מטר חזה בתוצאה של 2:47.62 דקות, לפני אירית אפרתי ממכבי תל אביב כפר המכביה (2:49.47 דקות) ומדליית כסף במשחה ל-200 מטר חופשי בתוצאה של 2:14.41 דקות, אחרי איילת שלזינגר ממכבי נהריה (2:11.34 דקות) ולפני איילת אורן בת אגודתה (2:14.76 דקות).

באליפות ישראל בשחייה שנערכה בווינגייט באוגוסט 1986 זכתה לבנסברג ב-4 מדליות, 3 כסף ו-1 ארד. מדליות כסף, במשחה ל-200 מטר חופשי בתוצאה של 2:16.17 דקות, אחרי מיכל אמין (2:15.26 דקות) ולפני הדר גת (2:19.72 דקות), במשחה ל-200 מטר חזה בתוצאה של 2:55.45 דקות, אחרי אירית אפרתי (2:49.33 דקות) ולפני ענת אסף (2:55.53 דקות) ובמשחה ל-200 מטר מעורב אישי בתוצאה של 2:35.31 דקות, אחרי הדר קליינמן (2:32.96 דקות) ולפני אסף (2:37.22 דקות). מדליית ארד, במשחה ל-100 מטר חזה בתוצאה של 1:19.58 דקות, אחרי אירית אפרתי (1:19.27 דקות) וענת אסף (1:19.48 דקות).

===1987===
באליפות ישראל בשחייה שנערכה בווינגייט באוגוסט 1987 זכתה לבנסברג בשתי מדליות כסף, במשחה ל-200 מטר חזה בתוצאה של 2:49.97 דקות, אחרי אירית אפרתי (2:47.76 דקות) ולפני אורת בש מהפועל נהריה ובמשחה ל-200 מטר מעורב אישי בשיא אישי חדש של 2:34.39 דקות, אחרי אורת בש (2:33.11 דקות) ולפני איריס קומן.

===1988===
באליפות ישראל בשחייה שנערכה ב-1988 זכתה לבנסברג בשתי מדליות כסף, במשחה ל-100 מטר חזה בתוצאה של 1:19.58 דקות, אחרי אירית אפרתי (1:17.51 דקות) ולפני נעמה מישר מהפועל עמק הירדן (1:19.74 דקות) ובמשחה ל-200 מטר חזה בתוצאה של 2:49.59 דקות, אחרי אירית אפרתי שקבעה שיא ישראלי חדש של 2:41.14 דקות ולפני אורת בש (2:59.70 דקות). נוסף לכך, היא סיימה במקום רביעי במשחה ל-200 מטר חופשי בתוצאה של 2:15.78 דקות

== חיים אישיים ==
ירדן מטפלת בכירה בשיאצו וטוינה ומתגוררת עם משפחתה בקורנית.

== הערות שוליים ==

קטגוריה:אלופות ישראל בשחייה
קטגוריה:שחייניות מעורב אישי ישראליות
קטגוריה:שחייניות חופשי ישראליות
קטגוריה:שחייניות חזה ישראליות
קטגוריה:מועצה אזורית משגב: אישים
קטגוריה:ישראליות שנולדו ב-1969
קטגוריה:ישראלים שנולדו ב-1969
ממוריאל

ממוריאל (ברוסית: Мемориал; באופן מילולי: "אנדרטה") הוא ארגון הנצחה וזכויות אדם שפועל במדינות ברית המועצות הסובייטית לשעבר. הארגון עוסק בתיעוד, מחקר והנצחה של פשעי המשטר הסובייטי הטוטליטרי, וכן בפיקוח על זכויות אדם. לאחר פירוקו ברוסיה, זכה הארגון בפרס נובל לשלום לשנת 2022.

== היסטוריה ==
הארגון נוסד ברוסיה בשלהי התקופה הסובייטית, עם ההקלה היחסית של פיקוח השלטון על החברה (הפרסטרויקה) ונחשב לאחד מארגוני החברה האזרחית הראשונים בברית המועצות.

בסוף שנות ה-80 החלו פעילי זכויות האדם ברוסיה לקדם הקמה של מפעל הנצחה לקורבנות הרדיפות הפוליטיות של סטלין. מטרתם הראשונית הייתה להקים אנדרטה, מוזיאון, ארכיון וספרייה. הם פנו בעצומה לוועידה של המפלגה הסובייטית של ברית המועצות. הארגון הוקם בוועידה שנערכה במכון האווירונאוטי של מוסקבה בשנת בינואר 1989. בוועידה שנערכה ב-19 באפריל 1992 נרשם ממוריאל כארגון בינלאומי בשם "MEMORIAL Historical, Educational, Human Rights And Charitable Society". לאחר התפרקות ברית המועצות החל הארגון לפעול במדינות שונות שהיו תחת השלטון הסובייטי, בהן רוסיה, אוקראינה, קזחסטן, גאורגיה ולטביה.

בשנת 2004 זכה הארגון בפרס הקיום הנכון. בשנת 2009 היה הארגון בין הזוכים בפרס סחרוב לחופש המחשבה.

ב-28 בדצמבר 2021, הארגון נסגר בהחלטת בית המשפט העליון של הפדרציה הרוסית, בטענה שהארגון פועל לסילוף ההיסטוריה ו"יוצר תדמית שקרית של ברית המועצות כמדינת טרור".

== פעילות ==
הארגון קידם הקמה של אנדרטת זיכרון לקורבנות הגולאג, שהוקמה בשנת 1990 מול לוביאנקה, מטה המשטרה החשאית, הק.ג.ב., בכיכר לוביאנקה שבמוסקבה. הארגון קידם את ההחלטה, בשנת 1991, לקבוע את התאריך 30 באוקטובר כיום הזיכרון לקורבנות הדיכוי הפוליטי.

== מטרות הארגון ==
לפי אמנת הארגון, מטרותיו היו:
* לקדם חברה אזרחית בוגרת ודמוקרטיה המבוססת על שלטון החוק, ובכך למנוע חזרה למשטר טוטליטרי.
* לעזור לקדם תודעה ציבורית המבוססת על ערכי דמוקרטיה ושלטון החוק, להיפטר מדפוסי פעולה טוטליטארים, ולקדם זכויות אדם בפרקטיקות הפוליטיות ובחיים הציבוריים.
* לקדם את חשיפת האמת ההיסטורית ולהנציח את זכרונם של קורבנות דיכוי פוליטי במשטרים טוטליטריים.

== לקריאה נוספת ==
<div class="mw-content-ltr">
* Nanci Adler, "Victims of Soviet Terror: The Story of the Memorial Movement", Praeger, Jan 1, 1993.
* Anne White, "The memorial society in the Russian provinces." Europe‐Asia Studies 47.8 (1995): 1343-1366.
</div>

== קישורים חיצוניים ==

* 

* 
* [https://web.archive.org/web/20090724091007/http://www.memo.ru//eng//index.htm אתר הארגון באנגלית]
* 
* 
* [https://theliberal.co.il/זו-טרגדיה-עבורי-עבור-רוסיה-ועבור-העו/ "זו טרגדיה – עבורי, עבור רוסיה ועבור העולם"], באתר ליברל, 7 באפריל 2022

==הערות שוליים==

קטגוריה:1989 בברית המועצות
קטגוריה:2021 ברוסיה
קטגוריה:ארגונים בין-לאומיים לא-ממשלתיים
קטגוריה:ארגוני זכויות האדם
קטגוריה:זוכי פרס הקיום הנכון
קטגוריה:זוכי פרס נובל לשלום
קטגוריה:זוכי פרס נובל לשנת 2022
שרון אקסלרוד

שרון אקסלרוד (נולדה בשנת 1970), היא אלופת ישראל בשחייה בעבר. התמחתה בסגנון גב.

== ביוגרפיה ==
אקסלרוד התאמנה בקבוצת הפועל עמק חפר/נתניה בהדרכתו של שמריהו נאבל.

===1983===
באליפות ישראל בשחייה שנערכה בווינגייט בסוף חודש אוגוסט 1983 זכתה אקסלרוד במדליית כסף, במשחה ל-200 מטר גב בשיא ישראלי חדש לגילאי 13 של 2:36.85 דקות, אחרי עירית גלוסקינוס מהפועל ימק"א ירושלים שקבעה שיא ישראלי חדש לגילאי 16 ו-18 של 2:29.01 דקות, ולפני תמר הראל בת אגודתה (2:44.01 דקות) שתיהן מהפועל עמק חפר/נתניה.

===1986===
באליפות ישראל בשחייה (בריכת 25 מטר) שנערכה בנהריה בפברואר 1986 זכתה אקסלרוד במדליית ארד במשחה ל-100 מטר גב בתוצאה של 1:11.90 דקות, אחרי איריס קומן ממכבי נהריה (1:11.73 דקות) וורד ליברמן ממכבי תל אביב כפר המכביה (1:11.86 דקות)

====אלופת ישראל====
באליפות ישראל בשחייה שנערכה בווינגייט באוגוסט 1986 זכתה אקסלרוד בשתי מדליות, זהב וכסף. מדליית זהב במשחה ל-200 מטר גב בתוצאה של 2:31.54 דקות, לפני עינת גבאי ממכבי חיפה (2:36.51 דקות) ורוית שילה מהפועל ערד (2:38.31 דקות) ומדליית כסף, במשחה ל-100 מטר גב בתוצאה של 1:11.65 דקות, 4 מאיות השנייה איטי מדורית משלר ממכבי ירושלים שקבעה שיא ישראלי חדש לגילאי 14 של 1:11.61 דקות, ולפני ורד ליברמן ממכבי תל אביב (1:13.87 דקות). נוסף לכך, היא סיימה במקום חמישי במשחה ל-400 מטר חופשי.

===1987===
בתחרות שמונה האומות שנערכה באנטוורפן, בלגיה ביולי 1987 סיימה אקסלרוד פעמיים במקום שמיני במשחה ל-100 מטר גב בתוצאה של 1:11.88 דקות ובמשחה ל-200 מטר גב בתוצאה של 2:34.18 דקות.

באליפות ישראל בשחייה שנערכה בווינגייט בסוף חודש אוגוסט אותה שנה היא זכתה בשתי מדליות זהב, במשחה ל-100 מטר גב בתוצאה של 1:11.27 דקות, לפני דורית משלר (1:12.38 דקות) והדס פדה מהפועל נהריה ובמשחה ל-200 מטר גב בתוצאה של 2:32.76 דקות, לפני הדס פדה (2:37.67 דקות) ודורית משלר (2:39.63 דקות).

== קישורים חיצוניים ==

== הערות שוליים ==

קטגוריה:אלופות ישראל בשחייה
קטגוריה:שחייניות גב ישראליות
קטגוריה:ישראליות שנולדו ב-1970
קטגוריה:ישראלים שנולדו ב-1970
יום הזיכרון לקורבנות הדיכוי הפוליטי

סלע סולובטסקי - סלע ממחנה הריכוז הסובייטי סולוסקי מול מטה הקג"ב המשמש אנדרטת זיכרון לקורבנות דיכוי הפוליטי בברית המועצות

יום הזיכרון לקורבנות הדיכוי הפוליטי (רוסית: День памяти жертв политических репрессий), הוא יום זיכרון שנתי לקורבנות הרדיפות והדיכוי של המשטר הסובייטי בברית המועצות. ארגון זכויות האדם ממוריאל עמד מאחורי היוזמה לקיום יום הזיכרון.

התאריך 30 באוקטובר נבחר לציון שביתת הרעב שהחלה באותו ביום בשנת 1974 בגולאג מורדוביה, במחאה על היחס הלא אנושי לאסירים. 

היום מצוין ברחבי המדינות הסובייטיות לשעבר החל משנת 1991, חוץ מאשר באוקראינה אשר מציינת יום דומה בחודש מאי. 

==קישורים חיצוניים==

יום הזיכרון לקורבנות הדיכוי הפוליטי
קטגוריה:אירועים בחודש אוקטובר

קטגוריה:רדיפות פוליטיות בברית המועצות
המוזיאון הלאומי לרצח העם הולודומור

המוזיאון
המוזיאון הלאומי לרצח העם הולודומור (באוקראינית: Національний музей Голодомору-геноциду) הוא מוזיאון לציון מקרי הרעב ההמוניים שהתרחשו באוקראינה בתחילת המאה ה-20.

המוזיאון נוסד כדי לתעד את הרעב ההמוני של השנים 1932–1933, הידוע כ"הולודומור", וכן את מקרי הרעב המוכרים פחות, שהתרחשו במדינה בשנים 1921–1922 ו-1946–1947.

המוזיאון נוסד בשנת 2008, לציון 75 שנה להולודומור. בשנת 2010 הוא קיבל מעמד של מוזיאון לאומי, הנתמך על ידי ממשלת אוקראינה. המוזיאון שוכן סמוך למתחם לאוורת קייב-פצ'רסק, על גדות נהר הדנייפר שבקייב.

== קישורים חיצוניים ==

* 

קטגוריה:היסטוריה של אוקראינה (1917–1991)
קטגוריה:רעב המוני
קטגוריה:רדיפות פוליטיות בברית המועצות
קטגוריה:קייב: מבנים
קטגוריה:מוזיאונים להיסטוריה
קטגוריה:אוקראינה: מוזיאונים
קטגוריה:מוזיאונים לאומיים
גביע דייוויס 1908

אתגר הטניס הבינלאומי 1908 (באנגלית: 1908 International Lawn Tennis Challenge) הייתה התחרות השמינית במניין של מה שנודע היום כ"גביע דייוויס". 

מחזיקי הגביע היו נציגי אוסטרליה-ניו זילנד (אוסטרלאסיה) וסוכם שמשחק הגמר ייערך באוסטרליה. לראשונה משחקי המוקדמות לא נערכו בצמוד למשחק על הגביע. לתחרות נרשמו ארצות הברית ובריטניה. המשחק בין הקבוצות נערך בבוסטון, ארצות הברית ב-17-19 בספטמבר. האמריקאים ניצחו עם התוצאה 1:4. 

משחק על התואר נערך ב-27-30 בנובמבר במלבורן. הרכב נבחרת המארחת היה זהה לזה שהביא את הניצחון בשנה הקודמת. גם השנה הם ניצחו אך בקרב צמוד שהסתיים בתוצאה 2:3.

==משחק הגמר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" אוסטרלאסיה 3
! colspan="2" align="center" | מלבורן, אוסטרליה 27-30 בנובמבר 1908 דשא 
! colspan="4" align="center" | ארצות הברית 2
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1 
|נורמן ברוקס ||5 ||9||6 ||4 || 6 
|-
| || פרד אלכסנדר ||7 ||7 ||2 || 6 ||3
|-bgcolor= #EAE3D8
! rowspan="2"| 2
| טוני וילדינג ||6 ||5 ||3|| 1 || 
|- bgcolor= #EAE3D8 
| ||בילס רייט||3 ||7 ||6 || 6 || 
|-
! rowspan="2"| 3
| נורמן ברוקס/טוני וילדינג||6 ||6||5||2 ||6
|- 
| ||פרד אלכסנדר/בילס רייט||3 ||2 ||7 || 6 ||4 
|-bgcolor= #EAE3D8
! rowspan="2"| 4
| נורמן ברוקס ||6 ||6||5 ||2 || 10 
|- bgcolor= #EAE3D8 
| ||בילס רייט||0 ||3 ||7 || 6 || 12 
|-
! rowspan="2"| 5
| טוני וילדינג ||6 ||6 ||6|| || 
|- 
| || פרד אלכסנדר ||3 ||4 ||1 || || 
|}

==קישורים חיצוניים==
* [http://www.daviscup.com/en/draws-results/tie/details.aspx?tieId=10000714 נתונים על התחרות]

קטגוריה:תחרויות טניס ב-1908
1908
קטגוריה:בוסטון: ספורט
1908
קטגוריה:מלבורן: תחרויות טניס
קטגוריה:1908 בארצות הברית
אלגברת לי פתירה

באלגברה מופשטת, אלגברת לי היא פתירה אם סדרת הנגזרת שלה מתאפסת החל ממקום מסוים. לאלגברות לי פתירות יש תפקיד חשוב בתורת המבנה של אלגברות לי, והן קשורות גם לאלגברות נילפוטנטיות ופשוטות למחצה.

==הגדרה==
תהי <math>L</math> אלגברת לי מעל שדה <math>F</math>.
סדרת הנגזרת של <math>L</math> היא הסדרה המוגדרת על ידי <math>{L}^{(0)}=L,{L}^{(n)}=[{L}^{(n-1)},{L}^{(n-1)}]</math>. בפרט, 
<math>L^{ (1) }=[L,L]=\left\{ \sum _{ i=1 }^{ n }{ [{ x }_{ i },{ y }_{ i }] } \mid { x }_{ i },{ y }_{ i }\in L,n\ge 1 \right\} </math>.

במילים אחרות, הסדרה היא <math>L,[L,L],L,L],[L,L,...</math>.

<math>L</math> נקראת פתירה אם סדרת הנגזרת שלה מתאפסת החל ממקום מסוים, כלומר קיים <math>n</math> כך ש-<math>{L}^{(n)}=0</math>.

==תכונות==
* כל אלגברת לי אבלית היא פתירה.

* כל אלגברת לי נילפוטנטית היא פתירה.

* כל תמונה אפימורפית ואלגברת מנה של אלגברת לי פתירה הם פתירים.

* אם <math>I</math> אידיאל של אלגברת לי <math>L</math>, כך ש-<math>I</math>,<math>L/I</math> פתירים, אז <math>L</math> פתירה.

* סכום של שני אידיאלים פתירים הוא פתיר, לפי משפט האיזומורפיזם השני.

* לפי משפט לי, בכל תת-אלגברת לי פתירה של אלגברת האנדומורפיזמים ניתן להציג את כל איברי האלגברה כמטריצות משולשיות עליונות.

==הרדיקל==
הרדיקל של אלגברת לי נתונה הוא האידיאל הפתיר המקסימלי שלה. אידיאל כזה קיים ויחיד לפי התכונה החמישית לעיל, ומסומן על ידי <math>\operatorname{Rad}(L)</math>. אפיון נוסף שלו הוא הסכום של כל האידיאלים הפתירים.

אלגברת לי בעלת רדיקל טריוויאלי נקראת אלגברת לי פשוטה למחצה. במילים אחרות, זוהי אלגברת לי ללא אידיאלים פתירים. אלגברות מסוג זה מהוות מוקד מרכזי במיון של אלגברות לי, ויש להן מיון מלא.

==ראו גם==
*משפט לי
*קריטריון קרטן

==לקריאה נוספת==
<div class="mw-content-ltr">
* Introduction to Lie Algebras and Representation Theory, James Humphreys, p. 10-11
</div>

==קישורים חיצוניים==
* 

פתירה
לואיס אדריאנו

לואיס אדריאנו דה סוזה דה סילבה (בפורטוגזית: Luiz Adriano de Souza da Silva; נולד ב-12 באפריל 1987) הוא כדורגלן ברזילאי המשחק בעמדת החלוץ בקבוצת אינטרנסיונל.

==קריירה==
אדריאנו נולד בפורטו אלגרה בברזיל וגדל במחלקת הנוער אינטרנסיונל שמהעיר.

כאשר השתתף באליפות העולם לקבוצות כדורגל 2006 בו הבקיע את שער הניצחון בחצי הגמר ושזכה עם הקבוצה בטורניר, צד את עיניהם של מועדונים גדולים באירופה.

ב-2 במרץ 2007 חתם אדריאנו בשחטאר דונצק האוקראינית עבור שלושה מיליון אירו. ב-19 במרץ ערך את הופעתו הבכורה בקבוצה נגד יריבתה העירונית מטאלורג דונצק.

ב-26 באוגוסט 2008 כבש את שערו הבכורה באירופה בניצחון 1–3 נגד דינמו זאגרב, במסגרת מוקדמות ליגת האלופות אשר הבטיח את העלייה לשלב הבתים. ב-20 במאי 2009 כבש שער בגמר גביע אופ"א, בניצחון 1–2 נגד ורדר ברמן.

ב-20 בנובמבר 2012 במשחק במסגרת ליגת האלופות נגד נורסאלנד הדנית, אדריאנו הבקיע שער כאשר ויליאן מסר לו בעיטה לאחר ירד כדור. זה הוביל למחאות כבדות מהשחקנים והקהל הדני. כתוצאה מכך אופ"א אסרה על אדריאנו לשחק במשחק הבא כעונש. ב-21 באוקטובר 2014 הבקיע חמישית שערים נגד באטה בוריסוב הבלארוסית, והפך לשחקן השני אחרי ליונל מסי שמבקיע חמישה שערים במשחק בליגת האלופות.

ב-2 ביולי 2015 חתם לחמש שנים במילאן האיטלקית, אך כבר כעבור שנתיים עזב לאחר שחתם ב-16 בינואר 2017 בספרטק מוסקבה הרוסית.

ביולי 2019 חזר למולדתו ברזיל וחתם בפלמיירס.

ב-3 בפברואר 2022 חתם לשנה וחצי באנטליהספור הטורקית.

===נבחרת ברזיל===
ב-23 באוקטובר 2014 זומן לראשונה לנבחרת ברזיל. ערך את הופעתו הבכורה ב-12 בנובמבר נגד נבחרת טורקיה בניצחון 0–4.

==תארים==
;אינטרנסיונל
* אליפות העולם לקבוצות: 2006
;שחטאר דונצק
* גביע אופ"א: 
* ליגת העל האוקראינית: 2007/2008, 2009/2010, 2010/2011, 2011/2012, 2012/2013, 2013/2014
* הגביע האוקראיני: 2008, 2011, 2012, 2013
* הסופר קאפ האוקראיני: 2008, 2010, 2012, 2013, 2014
* מלך השערים של ליגת העל האוקראינית - 2013/2014
;מילאן
* הסופר קאפ האיטלקי: 2016
;נבחרת ברזיל
* אליפות אמריקה הדרומית בכדורגל עד גיל 20: 2007
;ספרטק מוסקבה
* הסופר קאפ הרוסי: 2017
;פלמיירס
* הגבע הברזילאי: 2020
* גביע ליברטדורס: 2020, 2021
* אליפות סאו פאולו: 2020

==קישורים חיצוניים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:פורטו אלגרה: כדורגלנים
קטגוריה:כדורגלני אינטרנסיונל
קטגוריה:כדורגלני שחטאר דונצק
קטגוריה:כדורגלני מילאן
קטגוריה:כדורגלני ספרטק מוסקבה
קטגוריה:כדורגלני פלמיירס
קטגוריה:כדורגלני אנטליהספור
קטגוריה:כדורגלני נבחרת ברזיל
קטגוריה:ספורטאים ברזילאים באוקראינה
קטגוריה:ספורטאים ברזילאים באיטליה
קטגוריה:ספורטאים ברזילאים ברוסיה
קטגוריה:ספורטאים ברזילאים בטורקיה
קטגוריה:ברזילאים שנולדו ב-1987
יבגני פלושנקו

ממוזער
יבגני פלושנקו (מרוסית: Евге́ний Ви́кторович Плю́щенко) הוא מחליק אמנותי רוסי המתחרה בקטגוריית גברים יחידים.
הוא אלוף אולימפי (טורינו 2006 וסוצ'י 2014), שלוש פעמים אלוף עולם (2001, 2003 ו-2004), שבע פעמים אלוף אירופה (2000, 2001, 2003, 2005, 2006, 2010 ו-2012), ארבע פעמים אלוף הגראנד פרי ועשר פעמים אלוף רוסיה. פלושנקו מחזיק בשיא מספר המדליות האולימפיות הרב ביותר בהחלקה אומנותית, וכך גם המחליק השוודי גיליס גראפשטרם (Gillis Grafström).

==חיים אישיים==
יבגני פלושנקו נולד ב-3 בנובמבר 1982 בברית המועצות. ב-1994 הוא עבר להתגורר בסנט פטרבורג. ב-18 ביוני 2005 הוא התחתן עם מריה ארמק, סטודנטית לסוציולוגיה באוניברסיטת סנט פטרבורג. ב-15 ביוני 2006, נולד לשניים בנם הבכור איגור. בפברואר 2008 הם התגרשו באופן רשמי. ב-12 בספטמבר 2009 פלושנקו התחתן עם יאנה רודקובסקאיה, שעבדה כמפיקה מוזיקלית של הזמר הרוסי דימה בילאן. לשניים נולד בן, אלכסנדר, בינואר 2013.

==קריירה בהחלקה אומנותית==
אמו של פלושנקו רשמה אותו לחוג החלקה אומנותית על הקרח כבר בגיל ארבע. בגיל 14 היה פלושנקו לאלוף העולם לנוער הצעיר ביותר. יריבו המקצועי העיקרי של פלושנקו בתחילת הקריירה היה אלכסי יגודין, ובשנת 2000 פלושנקו הביס אותו באליפות אירופה.

===פציעות===
פלושנקו סבל מפציעות חמורות במהלך הקריירה שלו, כאלו שכמעט השביתו את הקריירה מספר פעמים.
בשנת 2006 הודיע פלושנקו על פרישתו מספורט תחרותי עקב פציעת ברכיים. כעבור כשנה, לנוכח האכזבה מהכישלונות של מחליפיו בספורט הזוכה למעמד לאומי ברוסיה, הודיע על שובו לזירת ההחלקה כדי להשאיר את רוסיה על המפה באחד מענפי ספורט החורף החשובים ביותר.
פלושנקו נאלץ להתמודד עם פציעה חמורה בגבו ובשנת 2013 עבר פלושנקו ניתוח במרכז הרפואי רמת אביב בישראל ובעקבות הצלחת הניתוח הודיע על היעד הבא שלו: השתתפות באולימפיאדת החורף 2014. באולימפיאדת החורף 2014, פלושנקו השתתף בשתי קטגוריות: גברים יחידים וקבוצות. הוא זכה במדליה האולימפית הרביעית שלו, זהב בקטגוריית "קבוצות", אך לאחר עלייתו לזירת ההחלקה לחימום שלפני השתתפותו בקטגוריית גברים יחידים, הודיע על פרישתו מהתחרות וזמן קצר לאחר מכן גם על פרישתו מהספורט התחרותי.

==מאמן==
בשנת 2017 החל בקריירה כמאמן בענף החלקה על הקרח. זמן קצר לאחר מכן הפך למאמנן של המחליקות אדלינה סוטניקובה ואלכסנדרה טרוסובה והוא מנהל את האקדמיה להחלקה על הקרח במוסקבה הנושאת את שמו (Angels of Plushenko).

==קישורים חיצוניים==

* 

* 

==הערות שוליים==

קטגוריה:אלופים אולימפיים מרוסיה
קטגוריה:מחליקים אמנותיים על קרח רוסים
קטגוריה:אלופים אולימפיים: החלקה אמנותית
קטגוריה:אלופי עולם: החלקה אמנותית
קטגוריה:מחליקים אמנותיים על קרח באולימפיאדת סולט לייק סיטי (2002)
קטגוריה:מחליקים אמנותיים על קרח באולימפיאדת טורינו (2006)
קטגוריה:מחליקים אמנותיים על קרח באולימפיאדת ונקובר (2010)
קטגוריה:מחליקים אמנותיים על קרח באולימפיאדת סוצ'י (2014)
קטגוריה:חברי האספה המחוקקת של סנקט פטרבורג
קטגוריה:מקבלי עיטור הידידות (רוסיה)
קטגוריה:חברי מפלגת רוסיה הוגנת
קטגוריה:רוסים שנולדו ב-1982
דמיטרי פבלוב

דמיטרי גריגורביץ' פבלוב (; 23 באוקטובר 1897 - 22 ביולי 1941) היה גנרל סובייטי שפיקד על החזית המערבית של ברית המועצות בתחילת מבצע ברברוסה והוצא להורג לאחר תבוסת כוחותיו בימים הראשונים של המערכה.

נולד בכפר ואוינוח במרכז רוסיה (היום כפר פבלובו במחוז קוסטרומה במשפחת איכרים.
==קריירה צבאית==
ב-1915 גויס לצבא האימפריה הרוסית. לחם בחזית המזרחית. במהלך קרב קובל נפצע ונלקח בשבי. היה אסיר במחנה שבויים בגרמניה עד תום המלחמה. בינואר 1919 חזר לרוסיה.
באוגוסט 1919 הצטרף לצבא האדום והשתתף במלחמת האזרחים ברוסיה. סיים את המכללה הצבאית על שם פרונזה במוסקבה ב-1928 ופיקד על יחידות חיל רגלים.

בשנים 1936–1937 השתתף במלחמת האזרחים בספרד כמפקד בריגדת טנקים סובייטיים בצבא הרפובליקני. על כך קיבל עיטור של גיבור ברית המועצות.

פבלוב הצליח לעבור את הטיהורים הגדולים. הוא דגל בשילוב טנקים ביחידות רגלים ולא ביחידות נפרדות, דעה שהוכחה במלחמה כבלתי נכונה. הוא השתתף במספר סכסוכי גבול עם יפן ובמלחמת החורף עם פינלנד.

ב-22 בפברואר 1940 הועלה לדרגת גנרל ארמייה. הוא מונה למפקד החזית הבלארוסית שעם פתיחת המערכה שונה שמה לחזית המערבית.

==מבצע ברברוסה==
מבצע ברברוסה החל ב-22 ביוני 1941 ותוך מספר ימים הצליחו הגרמנים לכתר בקרב ביאליסטוק-מינסק מאות אלפי חיילים סובייטים ולהתקדם במהירות לתוך ברית המועצות. הם הצליחו להשמיד כמעט את כל המטוסים בחזית דבר שהקנה להם עליונות אווירית.

ב-30 ביוני 1941 הודח פבלוב מתפקידו.

==מאסר והוצאה להורג==
ב-4 ביולי נעצר פבלוב והועמד לדין. הוא הואשם בתחילה בקשר נגד המדינה, במורך לב ובחוסר תפקוד שאפשרו קריסת הפיקוד והפקרת נשק ללא קרב בידי הגרמנים דבר שאפשר פריצת האויב דרך שורות הצבא האדום ויש בזה בגידה במולדת. בית הדין קבע שהוא אשם באי מילוי תפקידו אך לא בבגידה וגזר עליו מוות. גזר הדין ניתן ב-22 ביולי 1941. באותו יום הוסרו דרגותיו, רכושו הוחרם והוא הוצא להורג על ידי אנשי הנ.ק.וו.ד בשדה עזוב ליד מוסקבה ונקבר שם.

גם קצינים נוספים מהחזית המערבית זכו לגורל דומה:

* גנרל-מיור ולדימיר קלימובסקיך, ראש המטה של החזית הוצא להורג
* גנרל-מיור אנדריי גריגורייב, מפקד יחידות הקשר של החזית הוצא להורג
*גנרל-מיור ניקולאי קליץ', מפקד הארטילריה של החזית הוצא להורג
* גנרל-מיור סרגיי צ'רניך, מפקד כוחות האוויר שסייעו לחזית (שמונה לתפקיד לאחר התאבדות המפקד הקודם) הוצא להורג
* גנרל-מיור אלכסנדר קורובקוב, מפקד ארמייה ה-4 הוצא להורג
הם זוכו ב-1956 "מחוסר הוכחות".

==קישורים חיצוניים==

* 

קטגוריה:אנשי הצבא האדום במלחמת העולם השנייה
קטגוריה:אישים שהוצאו להורג ברוסיה וברית המועצות
קטגוריה:מעוטרי גיבור ברית המועצות
קטגוריה:אנשי הצבא האדום במלחמת האזרחים ברוסיה
קטגוריה:סובייטים במלחמת האזרחים בספרד
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:גנרלים סובייטים
קטגוריה:שריונאים סובייטים
קטגוריה:אנשי צבא רוסים במלחמת העולם הראשונה
קטגוריה:שבויים במלחמת העולם הראשונה
קטגוריה:רוסים שנולדו ב-1897
קטגוריה:סובייטים שנפטרו ב-1941
גביע דייוויס 1909

אתגר הטניס הבינלאומי 1909 (באנגלית: 1909 International Lawn Tennis Challenge) הייתה התחרות התשיעית במניין של מה שנודע היום כ"גביע דייוויס".

מחזיקי הגביע היו נציגי אוסטרליה-ניו זילנד (אוסטרלאסיה) וסוכם שמשחק הגמר ייערך באוסטרליה. לתחרות נרשמו ארצות הברית ובריטניה. המשחק בין הקבוצות נערך בפילדלפיה, ארצות הברית ב-11-14 בספטמבר. האמריקאים ניצחו עם התוצאה 0:5.

משחק על התואר נערך ב-27-30 בנובמבר בסידני. הרכב נבחרת המארחת היה זהה לזה שהביא את הניצחון בשנה הקודמת. השנה הם עם התוצאה 0:5. בכך הם זכו בגביע הפעם השלישית ברציפות.

==משחק הגמר==
{| border="0" cellspacing="0" cellpadding="1" width="50%"
|- bgcolor="#ccfccf" align="center"
! colspan="2" align="center" אוסטרלאסיה 5
! colspan="2" align="center" | סידני, אוסטרליה 27-30 בנובמבר 1909 דשא 
! colspan="4" align="center" | ארצות הברית 0
|- bgcolor=#ddfddf
! colspan="3" " |.
| 1
| 2
| 3
| 4
| 5
|-
! rowspan="2"| 1 
|נורמן ברוקס ||6 ||6||6 || || 
|-
| || מוריס מקלאפלין ||2 ||2 ||4 || || 
|-bgcolor= #EAE3D8
! rowspan="2"| 2
|טוני וילדינג ||6 ||7 ||6|| || 
|- bgcolor= #EAE3D8 
| || מלוויל לונג||2 ||5 ||1 || || 
|-
! rowspan="2"| 3
| נורמן ברוקס/טוני וילדינג||12 ||9||6 || || 
|- 
| ||מלוויל לונג/מוריס מקלאפלין||10 ||7 || 3|| || 
|-bgcolor= #EAE3D8
! rowspan="2"| 4
|נורמן ברוקס ||6 ||7||8 || || 
|- bgcolor= #EAE3D8 
| || מלוויל לונג ||4 ||5 || 6 || || 
|-
! rowspan="2"| 5
| טוני וילדינג ||3 ||8 ||6 ||6|| || 
|- 
| || מוריס מקלאפלין ||6 ||6 ||2 || 3 || 
|}

==קישורים חיצוניים==

* [http://www.daviscup.com/en/draws-results/tie/details.aspx?tieId=10000715 נתונים על התחרות]

דייוויס
1909
קטגוריה:פילדלפיה: ספורט
1909
קטגוריה:1909 בארצות הברית
קטגוריה:סידני: ספורט
קטגוריה:תחרויות גביע דייוויס באוסטרליה
לשכת הספנות הישראלית

לשכת הספנות הישראלית היא הארגון היציג של חברות הספנות וסוכני האוניות הפועלים בישראל.

== היסטוריה ==
לשכת הספנות הישראלית נוסדה בשנת 1932 על רקע התארגנויות של סוכני אוניות מהעולם, אשר מושבן היה בחיפה וביפו. במשך עשרות שנים, ייצגה הלשכה את האינטרסים של ארגוני ספנות הפועלים בישראל, ומילאה תפקיד חשוב בפיתוח ענפי התובלה, הסחר והתיירות הימיים בישראל. לשכת הספנות הישראלית מייצגת את האינטרסים הללו אל מול גופי הציבור והממשל בישראל וברחבי העולם: משרדי הממשלה, הכנסת, חברות הנמלים, מוסדות ציבור מקומיים וזרים וכדומה. בין יעדיה המרכזיים של לשכת הספנות הישראלית נמצא מגוון רחב של סוגיות, בהן הגנה על האינטרסים של ענף הספנות בישראל, לרבות בעלי אוניות ומנהלי אוניות זרות הפעילים והעוסקים בסחר בישראל, סוכניהם ונציגיהם. הלשכה אף אמונה על פיתוח ושגשוג הסחר הבינלאומי של ישראל. הספנות נגעה מאז ומתמיד בעיקר לערי הנמל שעל פני הגלובוס, אולם השינויים הגלובליים בעשורים האחרונים פיתחו את הסחר הבינלאומי בקצב מהיר הרבה יותר מהכלכלות עצמן, בעיקר עקב ההתפתחות המאסיבית של מדינות דרום מזרח אסיה.

== כיום ==
לשכת הספנות הישראלית היא הנציגה הרשמית של חברות הספנות וסוכני האוניות הפועלים בישראל. נכון לשנת 2016 חברים בלשכת הספנות הישראלית 49 חברות ספנות וסוכני אוניות, מספר מרשים ביחס לגודל המדינה ומספר התושבים, הנובע מהקרבה לתעלת סואץ, דרכה משונע שליש (בטונות) מהיקף הסחר בעולם. הלשכה חברה בארגון FONASBA (The Federation of National Association of Ship Brokers and Agents) שהוא ארגון הגג הבינלאומי של חברות הספנות בעולם.

פעילות הלשכה מתמקדת בשלושה מישורים עיקריים:
# ייצוג של גורמי הספנות בישראל.
# פעילות לשיפור רמת השירות בנמלי הים.
# פעילות לקידום הסחר הימי הבינלאומי של ישראל.

נשיא הלשכה הוא ד"ר יורם זבה, לשעבר מנכ"ל חברת הספנות צים ומנכ"ל הלשכה הוא יוחנן וולך.

== מטרות הלשכה ==
* הגדלת היקף ההובלה הימית לישראל וממנה.
* פעילות לשיפור מתמיד של יעילות הענף והתאמתו לתקנים המקובלים בעולם.
* שמירה על תחרות הוגנת בין העוסקים בתחום הספנות בישראל.
* הטמעת מקצועיות ואמינות בענף.

== לקריאה נוספת ==
* דניאלה רן, בין ספינה לרציף, פרדס, 2008

== קישורים חיצוניים ==
* 
* [http://www.fonasba.com/ ארגון הגג של לשכות הספנות בעולם]

קטגוריה:ארגוני מעסיקים בישראל
קטגוריה:ישראל: ימאות
MVP של סדרת הגמר ב-WNBA

ה-MVP של סדרת הגמר ב-WNBA הוא תואר הניתן לשחקנית המצטיינת של סדרת הגמר של ליגת ה-WNBA.

הפרס מחולק החל מהעונה הראשונה של הליגה, בשנת 1997. השחקנית שזכתה בכמות התארים הרבה ביותר היא סינתיה קופר, שקטפה את התואר בכל ארבע העונות הראשונות של הליגה. ליסה לסלי, דיאנה טוראסי, סיליביה פאולס ובריאנה סטיוארט זכו בתואר פעמיים כל אחת. 

שתי זוכות נולדו מחוץ לגבולות ארצות הברית - לורן ג'קסון האוסטרלית שהובילה את סיאטל סטורם לאליפות בשנת 2010 ואמה מיסימם הבלגית שזכתה עם את וושינגטון מיסטיקס באליפות ב-2019.

== ה-MVP של סדרות הגמר לאורך השנים ==
{| class="wikitable sortable"
! שנה !! שחקנית !! קבוצה
|-
| 1997 || סינתיה קופר || יוסטון קומטס
|-
| 1998 || סינתיה קופר <small>(2)</small> || יוסטון קומטס
|-
| 1999 || סינתיה קופר <small>(3)</small> || יוסטון קומטס
|-
| 2000 || סינתיה קופר <small>(4)</small> || יוסטון קומטס
|-
|2001 || ליסה לסלי || לוס אנג'לס ספארקס 
|-
|2002 || ליסה לסלי <small>(2)</small>|| לוס אנג'לס ספארקס
|-
|2003 || רות ריילי || דטרויט שוק
|-
|2004 || בטי לנוקס || סיאטל סטורם
|-
|2005 || יולנדה גריפית' || סקרמנטו מונרכס
|-
|2006 || דיאנה נולאן || דטרויט שוק
|-
|2007 || קאפי פונדקסטר || פיניקס מרקורי
|-
|2008 || קאטי סמית || דטרויט שוק
|-
|2009 || דיאנה טוראסי || פיניקס מרקורי
|-
|2010 || לורן ג'קסון || סיאטל סטורם
|-
|2011 || סימונה אוגוסטוס || מינסוטה לינקס
|-
|2012 || טמיקה קצ'ינגס || אינדיאנה פיבר
|-
|2013 || מיה מור || מינסוטה לינקס
|-
|2014 || דיאנה טוראסי <small>(2)</small> || פיניקס מרקורי 
|-
|2015 || סיליביה פאולס || מינסוטה לינקס
|-
|2016 || קנדיס פארקר || לוס אנג'לס ספארקס
|-
|2017 || סיליביה פאולס <small>(2)</small> || מינסוטה לינקס
|- 
|2018 || בריאנה סטיוארט || סיאטל סטורם
|- 
|2019 || אמה מיסימם || וושינגטון מיסטיקס
|- 
|2020 || בריאנה סטיוארט <small>(2)</small> || סיאטל סטורם
|- 
|2021 || קאליאה קופר || שיקגו סקיי
|- 
|2022 || צ'לסי גריי || לאס וגאס אייסז
|- 
|2023 || אג'ה וילסון || לאס וגאס אייסז
|}

==קישורים חיצוניים==
* [http://www.wnba.com/history/finals_mvp.html הזוכות בפרס] באתר ליגת ה-WNBA

WNBA
קטגוריה:WNBA
קטגוריה:פרסים המוענקים לנשים: ספורט
קזואר חד-גדיל

קזואר חד־גדיל (שם מדעי: Casuarius unappendiculatus) הוא מין של קזואר, שאנדמי לצפון גינאה החדשה ולאיים הסמוכים לה. משמעות שמו הלטיני של המין, unappendiculatus, היא "חד־גדיל", ומתייחסת לדלדל היחיד שעל צווארו. בטנו וגבו שחורים, ראשו כחול ומעליו יש קסדה חומה; על צווארו יש דלדל אדום או כתום. כמו שאר מיני הקזואר, הקזואר חד־הגדיל ניזון בעיקר מפירות וגם מחיות קטנות. הם משמיעים קריאות שמזכירות שריקה ונהמה.
הקזואר חי ביערות טרופיים.

אורכו וגובהו של הקזואר הם כ־1.5 מטרים. הנקבה הנקבה צבעונית יותר וגדולה יותר מהזכר: משקלה הוא כ־58 ק"ג, בעוד משקלו של הזכר הוא כ־30 עד 37 ק"ג; מה שהופך את הקזואר חד־הגדיל למין העוף השלישי הכבד ביותר, לאחר הקזואר המצוי והיען.

הקזוארים חדי־הגדיל הם בעלי חיים יחידאים. הנקבה פוליגמית; בעונת הרבייה, היא מטילה 3–5 ביצים ירקרקות בקן שבנה הזכר, ולאחר מכן עוזבת על מנת להזדווג עם זכרים אחרים. הזכר מטפל בגוזלים כתשעה חודשים.
למרות אובדן בתי הגידול שלו, לקיחת הביצים והגוזלים על ידי ילידים וציד. הקזואר לא נמצא בסכנת הכחדה.

==קישורים חיצוניים==

== הערות שוליים ==

ראש הקזואר

קטגוריה:טקסונים שתוארו בידי אדוארד בליית
קטגוריה:קזואריים
קטגוריה:מגה-פאונה של אוקיאניה
קטגוריה:בעלי חיים שתוארו ב-1860
קטגוריה:פפואה גינאה החדשה: עופות
קטגוריה:עופות יערות הגשם של אוקיאניה
מוסלמית העולם

מוסלמית העולם (בערבית: ملكة جمال العالم مسلمه), ידוע גם כמיס העולם המוסלמית היא תחרות יופי בינלאומית עבור נשים מוסלמיות. המתחרות נדרשות גם להפגין מסירות לערכים אסלאמיים ופיתוח קהילתי. התחרות נערכת כאירוע צדקה בינלאומי על ידי הקרן המוסלמית העולמית (WMF), למען תרומה לנשים מוסלמיות במשברי מזון, מלחמות, קונפליקטים ואסונות טבע. האירוע נערך לראשונה ב-2011.

==על התחרות==
התחרות התקיימה לראשונה בשנת 2011, אז הייתה פתוחה רק עבור נשים אינדונזיות. אולם מאוחר יותר נפתחה התחרות גם למתחרים בינלאומיים. לפני התחרות הסופית צריכות 20 המועמדות הסופיות להגיע לג'קרטה, אינדונזיה, על מנת להשתתף בסדנה העוסקת בשני נושאים:
*ערכים אסלאמיים - בסדנה זו מתמקדות המתמודדות בנושאים דתיים כגון שינון הקוראן, לימוד על פעילות הומניטרית, האתגרים של האסלאם, סדנאות בנושאי נשים.
*יופי - שיעורים בנושאי צילום אופנה, דיבור בפני קהל, יופי וסגנון.

במהלך התחרות נדרשות המתמודדות לדקלם את הקוראן, להתפלל שתי תפילות חובה ולצבור ידע על האסלאם.

=== זוכות בתחרות ===

{| class="wikitable sortable" style="font-size: 95%;"
!width="30"| שנה
!width="130"| מדינה/טריטוריה זוכה
!width="220"| שם
!width="70"| מיקום התחרות
!width="170"| מדינה שאירחה את התחרות
!width="50"| מספר המתמודדות
|-
| 2025
| TBA
| TBA
| אנקרה
| טורקיה
| TBA
|-
| 2024
| 
| סילבי אברנה<ref></ref>
| עמאן
| ירדן
| 88
|-
| 2023
| 
| מוסקאן חאן<ref></ref>
| ניו דלהי
| הודו
| 78
|-
| 2022
| 
| שאהדה אקטאר צ'ודהורי<ref></ref>
| איסטנבול
| טורקיה
| 76
|-
| 2021
| 
| מאהיה מירשאדגי<ref name="Muslim beauty queens"/>
| דובאי (תחרות וירטואלית)
| איחוד האמירויות הערביות
| 68
|-
| 2020
| 
| אין מארלינה מדינה<ref></ref>
| ביירות
| לבנון
| 74
|-
| 2019
| 
| נורול צוריאנטי שאמסול<ref name="Muslim beauty queens"/>
| סמרקנד
| אוזבקיסטן
| 71
|-
| 2018
| 
| שאידטול נסהה אויאינה ארשאד<ref></ref>
| טנג'יר
| מרוקו
| 63
|-
| 2017
| 
| רוג'מינה פאטל מורקאמבה<ref name="Muslim beauty queens"></ref>
| קואלה לומפור
| מלזיה
| 50
|-
| 2016
| 
| פרחיה עלי<ref name="Muslim beauty queens"/>
| rowspan="2" |סינגפור
| rowspan="2" |סינגפור
| 66
|-
| 2015
| 
| נור חפיזה בינת אוסמן<ref>“[https://tnp.straitstimes.com/entertainment/raya-greetings-djs-kc-and-fiza-o Raya greetings from DJs KC and Fiza O]”. The New Paper. July 27, 2014. Accessed on 20 July 2020. </ref>
| 52
|-
| 2014
| 
| פאטמה בן גופראצ'ה<ref></ref>
| rowspan="2" |יוגיאקרטה
| rowspan="5" |אינדונזיה
| 18
|-
| 2013
| 
| אובאביי עיישה אג'יבולאה<ref></ref><ref></ref>
| 20
|-
| 2012
| 
| נינה ספטיאני<ref></ref>
| rowspan="3" |ג'קרטה
| 20
|-
| 2011
| 
| דיקה רסטיאנטי<ref></ref>
| 20
|-
| 2010
| 
| שאנה בוכרי<ref></ref>
| 24
|-
|}

==קישורים חיצוניים==
* 
* 
* 
==הערות שוליים==

קטגוריה:תחרויות יופי לנשים
קטגוריה:תחרויות יופי בין-לאומיות
קטגוריה:נשים באסלאם
אלגברת לי נילפוטנטית

באלגברה מופשטת, אלגברת לי היא נילפוטנטית אם הסדרה המרכזית היורדת שלה מתאפסת החל ממקום מסוים. לאלגברות לי נילפוטנטיות מקום חשוב בתורת המבנה של אלגברות לי, ובפרט במיון של אלגברות לי פשוטות למחצה.

==הגדרה==
תהי <math>L</math> אלגברת לי מעל שדה <math>F</math>.
הסדרה המרכזית היורדת של <math>L</math> היא הסדרה המוגדרת על ידי <math>{L}^{1}=L,{L}^{n}=[L,{L}^{n-1}]</math>. כלומר, הסדרה היא <math>L,[L,L],[L,[L,L]],...</math>.

<math>L</math> היא נילפוטנטית אם הסדרה המרכזית היורדת שלה מתאפסת החל ממקום מסוים, כלומר קיים <math>n</math> כך ש-<math>{L}^{n}=0</math>.

==תכונות==
* כל אלגברת לי אבלית היא נילפוטנטית.

* כל אלגברת לי נילפוטנטית היא גם פתירה, וההפך לא נכון.

* כל תמונה אפימורפית ואלגברת מנה של אלגברת לי נילפוטנטית הם נילפוטנטיים.

* המרכז של אלגברת לי נילפוטנטית לא ריק.

* אם <math>L/\operatorname{Z}(L)</math> נילפוטנטית אז גם <math>L</math>.

* תנאי שקול לנילפוטנטיות הוא <math>\forall {x}_{i},y \in L: \operatorname{ad}{x}_{1}\operatorname{ad}{x}_{2}...\operatorname{ad}{x}_{n}(y)=0</math> עבור <math>n</math> ספציפי.

*לפי משפט אנגל, אלגברת לי היא נילפוטנטית אם ורק אם כל איברי העתקת הצמוד שלה נילפוטנטיים.

==ראו גם==
*אלגברת לי פתירה
*ההצגה הצמודה
*משפט אנגל

==לקריאה נוספת==
<div class="mw-content-ltr">
*Introduction to Lie Algebras and Representation Theory, James Humphreys, p. 11-12
</div>

==קישורים חיצוניים==
* 

נילפוטנטית
דורית משלר

דורית משלר (8 במאי 1972 – 30 באוגוסט 2000) הייתה אלופת ישראל בשחייה. התמחתה בסגנון גב.

== ביוגרפיה ==
דורית משלר נולדה וגדלה בירושלים. בתו של פרופ' למתמטיקה, מיכאל משלר. היא שחתה בקבוצת השחייה של הפועל ימקא ירושלים בהדרכתו של מנו מאי.

===1986===
====אלופת ישראל====
באליפות ישראל בשחייה שנערכה בווינגייט באוגוסט 1986 זכתה משלר במדליית זהב במשחה ל-100 מטר גב בשיא ישראלי חדש לגילאי 14 של 1:11.61 דקות, לפני שרון אקסלרוד מהפועל עמק חפר/נתניה (1:11.65 דקות) וורד ליברמן ממכבי תל אביב (1:13.87 דקות).

===1987===
באליפות ישראל בשחייה שנערכה בווינגייט בסוף חודש אוגוסט 1987 זכתה משלר בשתי מדליות, כסף וארד. מדליית כסף, במשחה ל-100 מטר גב בתוצאה של 1:12.38 דקות, אחרי שרון אקסלרוד מהפועל עמק חפר/נתניה (1:11.27 דקות) ולפני הדס פדה מהפועל נהריה ומדליית ארד, במשחה ל-200 מטר גב בתוצאה של 2:39.63 דקות, אחרי שרון אקסלרוד (2:32.76 דקות) והדס פדה (2:37.67 דקות).

== מותה ==
בשנת 2000 עברה משלר לסינגפור מטעם עבודתה. במשך כחודש היא חשה ברע, ולמרות שהלכה להבדק אצל רופא, הבדיקות לא העלו דבר. יום למחרת הבדיקה הרפואית, היא התמוטטה במשרדה ואושפזה עקב קריש דם, שפגע בריאות. ב-30 באוגוסט 2000 היא נפטרה בסינגפור.

== קישורים חיצוניים ==
* [http://cafe.themarker.com/post/2336634/ Ghost in the machine סוף דבר - לזכרה של דורית משלר], 4 בספטמבר 2011

== הערות שוליים ==

קטגוריה:אלופות ישראל בשחייה
קטגוריה:שחייניות גב ישראליות
קטגוריה:ישראליות שנולדו ב-1972
קטגוריה:ישראלים שנולדו ב-1972
קטגוריה:ישראליות שנפטרו ב-2000
קטגוריה:ישראלים שנפטרו ב-2000
מיכאיל קירפונוס

מיכאיל פטרוביץ' קירפונוס (ברוסית - Михаи́л Петро́вич Кирпоно́с; 12 בינואר 1892 - 20 בספטמבר 1941) היה מפקד החזית הדרום-מערבית בשלבים הראשונים של מבצע ברברוסה. נהרג בקרב קייב.

==ביוגרפיה==
===קריירה מוקדמת===
קירפונוס נולד בכפר ורטייבקה ב-12 בינואר 1892. הוא התגייס לצבא האימפריה הרוסית ב-1915 ושירת כחובש במלחמת העולם הראשונה. ב-1917 התגייס לצבא האדום והשתתף במלחמת האזרחים ברוסיה וב-1918 הצטרף למפלגה הבולשביקית.

הוא סיים את האקדמיה הצבאית על שם פרונזה ב-1927 ומונה לקצין המטה של דיוויזיית הרובאים ה-44. בשנים 1934–1939 היה מפקד בית הספר לקצינים בקאזאן.

הוא השתתף במלחמת החורף נגד פינלנד כמפקד דיוויזיית הרובאים ה-70. על תפקידו במלחמה הוענק לו ב-21 במרץ 1940 תואר גיבור ברית המועצות. באפריל 1940 מונה למפקד הקורפוס ה-49, וביוני אותה שנה התמנה למפקד מחוז צבאי לנינגרד.

בפברואר 1941 התמנה למפקד מחוז צבאי קייב שהפך לאחר תחילת מבצע ברברוסה לחזית הדרום-מערבית.

===מלחמת העולם השנייה===
יום לאחר פתיחת המתקפה הגרמנית על ברית המועצות פתחו הכוחות הממונעים של החזית הדרום מערבית במתקפת נגד על קבוצת הפאנצר הראשונה בפיקוד אוואלד פון קלייסט, במה שנודע לאחר מכן כקרב ברודי. הקרב נמשך עד 30 ביוני 1941 והסתיים בניצחון גרמני מוחץ, למרות שהסובייטים נהנו מעדיפות גדולה במספר הטנקים על כוחות קבוצת ארמיות דרום. העליונות אווירית המוחלטת של הלופטוואפה ושגיאות של הפיקוד הסובייטי בהפעלת כוחותיו חרצו את גורל הקרב.

סטלין מינה ב-10 ביולי 1941 את סמיון בודיוני כמפקד העליון של הכוחות הסובייטיים באוקראינה וכמתאם הפעולות של החזיתות הדרום-מערבית והדרומית. בנוסף הוא שלח לאוקראינה את גאורגי ז'וקוב כנציג הסטאבקה ואת ניקיטה חרושצ'וב כקומיסר פוליטי.

קרב אומן נערך בתאריכים 10 ביולי 1941 - 8 באוגוסט 1941 והסתיים בתבוסה רוסית קשה עם 200,000 אבדות בהרוגים ושבויים לאחר שהגרמנים כיתרו את הרוסים ב"כיס" ליד העיר אומן.

היטלר החליט לעצור את המתקפה על מוסקבה ולכבוש קודם את אוקראינה. קירפונוס, בודיוני וז'וקוב בקשו מסטלין לסגת מאוקראינה ולהתייצב על קו הגנה נוח יותר אך סטלין התנגד ועשרות אלפי מתגייסים לא מאומנים המשיכו לזרום לאזור קייב.

ב-24 באוגוסט 1941 פתחו הגרמנים בקרב קייב, מתקפה על שני האגפים של הבליטה, שהוחזקה על ידי כוחות החזית הדרום-מערבית במרחב קייב. קבוצת הפאנצר בפיקוד היינץ גודריאן תקפה מכיוון צפון, בעוד קבוצת הפאנצר בפיקוד אוואלד פון קלייסט תקפה מדרום. ב-12 בספטמבר 1941 החליף סטלין את בודיוני בסמיון טימושנקו אך ללא תוצאות. ב-18 בספטמבר 1941 הושלם כיתור הכוחות הסובייטיים במרחב קייב. ב-20 בחודש נהרגו קירפונוס ורוב קציני מטה החזית במהלך ניסיון כושל לפרוץ את טבעת הכיתור הגרמנית סמוך לעיירה לוחוויצה.

==לקריאה נוספת==
*אלכסנדר ורט: רוסיה במלחמת 1941-1945; עמ' 151-157, הוצאת מערכות, 1968

==קישורים חיצוניים==

* [http://www.desertwar.net/mikhail-kirponos.html מיכאיל קירפונוס], באתר desert war
* 

==הערות שוליים==

קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:מעוטרי גיבור ברית המועצות
קטגוריה:רוסים וסובייטים שנהרגו במלחמת העולם השנייה
קטגוריה:אנשי הצבא האדום במלחמת האזרחים ברוסיה
קטגוריה:אנשי צבא רוסים במלחמת העולם הראשונה
קטגוריה:מקבלי עיטור לנין
קטגוריה:מקבלי עיטור המלחמה הפטריוטית הגדולה
קטגוריה:סובייטים שנולדו ב-1892
קטגוריה:סובייטים שנפטרו ב-1941
האנג סנג

האנג סנג (בסינית: 恒生指數, פין-יין: Héngshēng zhǐshù, באנגלית: Hang Seng או HSI) הוא מדד של שוק המניות בהונג קונג.
המדד משמש לניטור שינויים יומיים בחברות הגדולות הנסחרות בבורסת הונג קונג ונחשב לאינדיקטור העיקרי למצב השוק הכללי של הבורסה.

HSI נוצר בנובמבר 1969, והוא מחושב ונערך על ידי חברת "Hang Seng Indexes Company Limited" שהיא חברת בת של "Hang Seng Bank", אחד הבנקים הגדולים הרשומים בבורסה. הבנק אחראי על פרסום HSI כמו גם מגוון של מדדים אחרים המכסים תחומי מניות שונים, כגון "מדד האנג סנג לעסקים גדולים בסין" (Hang Seng China Enterprises Index) וסדרת "מדד האנג סנג AH בסין" (Hang Seng China AH Index) ועוד.

כאשר פורסם לראשונה מדד האנג סנג, נקבע בסיסו של 100 נקודות שווה ערך לערך הכולל של המניות נכון לשוק שנסגר ב -31 ביולי 1964. השפל שלו בכל הזמנים הוא 58.61 נקודות, ב -31 באוגוסט 1967, לאחר שנקבע ערך הבסיס אך לפני פרסום המדד. האנג סנג עלה מעבר ל 10,000 הנקודות לראשונה בתולדותיו ב-10 בדצמבר 1993, 13 שנים אחר כך עבר את ציון הדרך 20,000 הנקודות ב-28 בדצמבר 2006. תוך פחות מעשרה חודשים הוא עבר את אבן הדרך של 30,000 נקודות 18 באוקטובר 2007. השיא של כל הזמנים שנקבע ב -30 באוקטובר 2007 עמד על 31,958.41 נקודות במסחר ו -31,638.22 נקודות בסגירה. החל מה- 30 באוקטובר 2007 עד 9 במרץ 2008, המדד איבד 9,426 נקודות או כ־30%. ב-5 בספטמבר הוא נפל לפחות מ 20,000 נקודות הפעם הראשונה מזה כמעט שנה לשפל של 19,708.39, לאחר מכן נסגר על 19,933.28. ב-8 באוקטובר 2008 נסגר המדד על 15,431.73, מעל 50% פחות מהשיא הגבוה ביותר בכל הזמנים וערך הסגירה הנמוך ביותר מזה למעלה משנתיים. ב-27 באוקטובר 2008 ירד המדד ל -10,676 נקודות, לאחר שנפל כמעט שני שלישים משיאו בכל הזמנים. היום (15 לאוקטובר 2019) עומד מדד האנג סנג על 29,504 נקודות.

האנג סנג, למרות היותו חברה ציבורית, נמצא בשליטה של ענקית הכלכלה הבריטית HSBC.

== קישורים חיצוניים ==
* 
* [http://www.calcalist.co.il/stocks/home/0,7340,L-3961-11111033,00.html?quote=האנג%20סנג מדד האנג סנג] באתר כלכליסט.
==הערות שוליים==

קטגוריה:מדדי ניירות ערך